Case ID: 1187771
Sentence 0: İşin halları: Zaza Rijvadze CM-in 206.2-ci və 234.1-ci maddələri ilə təqsirli bilinərək məhkum edilmişdir ona görə ki, o, Gürcüstanda istintaqa məlum olmayan vaxtda və mənbədən satış məqsədi olmadan qəsdən qanunsuz olaraq şəxsi istehlak miqdarından artıq miqdarda - 6,39 qram narkotik vasitə qurudulmuş marixuana əldə etmiş, saxlamış, onun 3,11 qramını malların aşkar edilməsini çətinləşdirən üsullardan istifadə etməklə 1 ədəd patronun daxilində yerləşdirib idarə etdiyi “Ford Transit 2.5D” markalı “XP651PX” nömrə nişanlı nəqliyyat vasitəsinin salonunda sürücünün başı üzərindəki boşluqda olan sellofan torbanın içərisinə, 1,79 qramını malların aşkar edilməsini çətinləşdirən üsullardan istifadə etməklə salon qapısının üst hissəsində, 1,49 qramını 1 kağız bükümdə yerləşdirib əyninə geyindiyi idman gödəkcəsinin sol cibində olan sellofanın içərisində gizlədib daşımış, həmin narkotik vasitəni və Gürcüstanda istintaqa məlum olmayan vaxtda və mənbədən 1 kağız bükümdə əldə etdiyi, malların aşkar edilməsini çətinləşdirən üsullardan istifadə etməklə avtomobilin sol qapısındakı rəfdə gizlətdiyi 2,05 qram narkotik vasitə qurudulmamış marixuananı xx xxxxxx 2019-cu il tarixdə saat 12 radələrində Dövlət Gımrük Komitəsinin Qərb Ərazi Baş Gömrük İdarəsinin “Mazımçay” gömrük postunda Azərbaycan Respublikasının gömrük sərhədindən gömrük nəzarətindən gizli, qaçaqmalçılıq yolu ilə qəsdən keçirmişdir.